internet vaartha 121 Views
ఎక్సైజ్‌, క్రీడలశాఖ మంత్రి పద్మారావు
శామీర్‌పేట : జాతీయ, అంతర్జాతీయ స్థాయిలో రాణిస్తున్న క్రీడాకారులకు, క్రీడాకారులను తీర్చిదిద్దుతున్న తెలంగాణ స్పోర్ట్సు స్కూల్‌కు మంచి గుర్తింపు లభిస్తుందని, ఇక మంచి భవిషత్‌ ఉంటుందని మరింత అభివృద్ది చేయటానికి ప్రభుత్వం నిధులు కేటాయిస్తుందని, క్రీడారంగానికి ప్రభుత్వ ప్రోత్సహకాలు ఉంటాయని రాష్ట్ర ఎక్సైజ్‌, క్రీడలశాఖ మంత్రి పద్మారావు పేర్కొన్నారు. తెలంగాణ స్పోర్ట్సు స్కూల్‌కు ఆర్థికంగా బడ్జెట్‌ను పెంచాలని సిఎం కెసిఆర్‌ దృష్టికి తీసుకవెళ్లటం జరిగిందని కోటి నుంచి 2కోట్ల రూపాయల వరకు క్రీడల పురోభివృద్దికి ప్రోత్సహించటానికి ప్రభుత్వం నిధులు పెంచిందని ఆయన అన్నారు. బుధవారం రంగారెడ్డి జిల్లా శామీర్‌పేట మండలంలోని తూంకుంటలో ఉన్న తెలంగాణ స్పోర్ట్సు స్కూల్‌ ప్రాంగణంలో హరితహారం కార్యక్రమం జరిగింది. హరితహారంలో మంత్రి పద్మారావు మొక్కలను నాటి కార్యక్రమాన్ని ప్రారంభించారు. మొక్కలను సంరక్షించాల్సిన బాధ్యత విద్యార్థులపైనే ఉందని అన్నారు. తరువాత హరితహారం కార్యక్రమం సందర్భంగా సమావేశం జరిగింది. విద్యార్థులు హరితహారం సాంస్కృతిక కార్యక్రమాలను నిర్వహించారు. అంతర్జాయతీ స్థాయిలో విజేతలుగా నిలిచిన క్రీడాకారులుగ నిలిచిన విద్యార్థులను మంత్రి, జడ్పీచైర్‌పర్సన్‌లతో పలువురు అభినందించారు. ఈ సందర్భంగా జరిగిన సమావేశంలో మంత్రి పద్మారావు మాట్లాడుతూ తెలంగాణ స్పోర్ట్సు స్కూల్‌ జాతీయ, అంతర్జాతీయ స్థాయిలో రాణిస్తుందన్నారు. విద్యార్థులు క్రీడల్లో విజయం సాధించి దేశంతో పాటు తెలంగాణకు గుర్తింపును తెస్తున్నందుకు అభినందనలు తెలిపారు. స్పోర్ట్సు స్కూల్‌ సమస్యలు పరిష్కరించటానికి కృషి చేస్తున్నట్లు ప్రహరీగోడ నిర్మాణం సుమారు 3.5కోట్ల రూపాయలతో జరుగుతుందన్నారు. విద్యార్థులు క్రీడల్లో పాల్గొనే సమయంలో పారితోషికం కూడపెంచనున్నట్లు వివరించారు. విద్యార్థులకు యూనిఫామ్స్‌,షూ, కిట్స్‌ అందించాలని విద్యార్థులు కోరటంతో వెంటనే ఆయన స్పందించి అన్ని కూడ అందించటానికి నిధులు మంజూరు ఇస్తున్నట్లు కొత్తవి వస్తాయని ప్రకటించారు. త్వరలో ఇండోర్‌ స్టేడియం కూడ ప్రారంభించాల్సి ఉందన్నారు. ఎంపి మల్లారెడ్డి కూడ స్పోర్ట్సు స్కూల్‌కు ఎంపి ల్యాడ్స్‌ నిదులు కోటి రూపాయలు కేటాయిస్తామని చెప్పినందుకు అభినందించారు. ఆయనతో పాటు జడ్పీచైర్‌పర్సన్‌ పి.సునీతామహేందర్‌రెడ్డి, మల్కాజ్‌గిరి ఎంపి మల్లారెడ్డి, కలెక్టర్‌ ఎం.రఘునందన్‌రావు, స్పోర్ట్సు,యూత్‌ ప్రిన్సిపల్‌ సెక్రటరీ వెంకటేశ, స్పోర్ట్సు రాష్ట్ర ఎండి దినకర్‌బాబు, ఎస్పీకార్పోరేషన్‌ రాష్ట్ర చైర్మన్‌ పిడమర్తి రవి, స్పోర్ట్సు స్కూల్‌ ఓఎస్‌డి నర్సయ, జిల్లా ఎస్సీకార్పోరేషన్‌ఇడి చంద్రారెడ్డి, పలువురు జిల్లా అధికారులు, ప్రజాప్రతినిధులు ఎఎంసి, సొసైటీ చైర్మన్‌లు సత్యనారాయణ, పెంటారెడ్డి, జడ్పీటిసి, సర్పంచులు ఎద్దు నాగేశ్‌ యాదవ్‌, టి.లావణ్య, ఎంపిటిసి కె.రాజుగౌడ్‌,ఎండి జహంగీర్‌, మండల అధికారులు, ప్రజాప్రతినిధులు, నాయకులు, సిబ్బంది, విద్యార్థులు మొక్కలను నాటారు.